cyanic-selkie/wikianc huggingface dataset:
Skamlingsbanken
Sentrum for dansk språk
Etter krisen om Slesvig-Holsten på 1800-tallet reiste det seg en vilje til å beholde og styrke danskheten og det danske språk i Sønderjylland. Det ble arrangert en rekke språkfester, den første i mai 1843, som siden utviklet seg til en serie folkefester og nasjonale møter. Det største, 24. juni 1945, ble holdt for å feire slutten på andre verdenskrig og hadde 100 000 deltagere.
En rekke fremtredende personer har holdt taler på Skamlingsbanken, blant andre N.F.S. Grundtvig, Laurids Skau og Orla Lehmann.
Minnestøtte
På Skamlingsbanken er det reist en 16 meter høy minnesøyle for 18 personer som har gjort noe særlig for den danske sak i Slesvig. Den er laget av 25 granittblokker og ble reist i 1863, men ble sprengt i luften av prøysserne den 22. mars 1864 på slutten av andre slesvigske krig. Ved fredsslutningen skjedde det imidlertid en utveksling av områder mellom kongeriket og hertugdømmet. I den forbindelse ble åtte ikke-sønderjyske sogn i den nordlige del av Tyrstrup herred, herunder Vejstrup Sogn, overført til kongeriket. Dermed lå Skamlingsbanken etter fredsslutningen innenfor de danske grenser.
Minnesøylen ble reist igjen i 1866, noe som var mulig, da folk i området hadde samlet og gjemt steinene.
Mikroøkonomi
Mikroøkonomi (av det greske prefikset mikro, som betyr «liten») er en del av samfunnsøkonomien som studerer enkeltkonsumenters og enkeltbedrifters økonomiske beslutninger, og hvordan disse aktørene oppfører seg når de møtes på et marked.
Mikroøkonomi står i kontrast til makroøkonomi, som omhandler summen av all økonomisk aktivitet i et samfunn, herunder vekst, inflasjon og arbeidsledighet. Mikroøkonomi deles gjerne opp i tre bolker: konsumentteori, produsentteori og markedsteori.
Mikroøkonomien slik vi kjenner den i dag, stammer fra nyklassisk økonomisk tenkning.
Konsumenteori
Konsumentteorien tar for seg enkeltkonsumentene i et økonomisk markedssystem. Konsumentteorien tar utgangspunkt i noen få fundamentale forutsetninger. To av de viktigste er at konsumenten er rasjonell, og at konsumenten er nyttemaksimerende.
På bakgrunn av disse forutsetningene kan mikroøkonomer konstruere en såkalt nyttefunksjon for hver enkelt konsument. Men konsumenten har ikke ubegrenset med midler. Han er underlagt en budsjettbetingelse. Konsumentens problem blir derfor å maksimere nyttefunksjonen når budsjettbetingelsen er gitt. Konsumentteorien predikerer konsumentens valg i ulike hypotetiske situasjoner. Sentrale problemsstillinger er hvordan konsumenten reagerer på endringer i prisene på de produktene han bruker, eller på lønnsnivået.
Produksjonsteori
Den andre fundamentale delen av mikroøkonomien er produsentteorien. Her studerer man bedrifters økonomiske tilpasning. Man forutsetter at bedriftens teknologi kan representeres av en produktfunksjon. Bedriftens problem blir da å maksimere produksjonen når kostnadsrammen er gitt. Man kommer da fram til at det er en faktorkombinasjon som er den beste for bedriften. Man sier da at bedriften tilpasser seg substitumalt. Langs substitumalen er det en entydig sammenheng mellom produksjonsmengde og kostnader. Bedriftens tilbudsfunksjon blir dermed identisk med den substitumale kostnadsfunksjonen.
Markedsteori
En tredje viktig del av mikroøkonomien er markedsteorien, likevektsteorien eller pristeori. Her kobles bedrifter og konsumenter sammen i markedet og man studerer prisdannelsen. Man studerer også konsekvensene av ulikhet i strategisk type blant bedriftene. Altså om bedriften er en monopolbedrift eller frikonkurransebedrift eller en bedrift som ligger et eller annet sted imellom disse ytterformene.
Bohunice kjernekraftverk
Installert maksimal effekt i to reaktorer er om lag 880 MW, og årsproduksjonen i 2006 var på om lag 7,78 TWh elektrisk kraft. I tillegg til de to operative reaktorene, er i alt tre reaktorer (1 024 MW) stengt. Partnerkraftverkene til dette anlegget er det tyske Grohnde kjernekraftverk og det russiske Kola kjernekraftverk.
Norsk Heiskontroll
Stiftelsen Norsk Heiskontroll (NHK) er en selveiende stiftelse uten økonomisk erverv som formål. NHK ble grunnlagt 1. august 1987 og er bemyndiget av Kommunal- og regionaldepartementet.
Norsk Heiskontroll (NHK) er et uavhengig kontrollorgan og driver landsomfattende kontrollvirksomhet av løfteinnretninger, som heis, rulletrapper, rullende fortau, trappeheiser og løfteplattformer for funksjonshemmede. Fra 1. januar 2017 ble kontrollaktivitetene organisert i det heleide NHK-konsernet der Norsk Heiskontroll AS er morselskap til datterselskapene Heiskontrollen AS og VinderTec AS. Norsk Heiskontroll er lokalisert med hovedkontor er i Oslo og regionskontor i Bodø, Trondheim, Bergen, Skien og Hamar.
The Good Nurse
The Good Nurse er en amerikansk dramafilm fra 2022, med Jessica Chastain og Eddie Redmayne i hovedrollene. Filmen hadde premiere under Toronto internasjonale filmfestival den 11. september 2022, og hadde kino-premiere i USA den 19. oktober 2022.
Handling
I 2003 er Amy Loughren en alenemor og sykepleier som jobber på intensivavdelingen ved Parkfield Memorial Hospital i New Jersey. Hun lider av kardiomyopati, noe det andre ved sykehuset ikke er klar over fordi hun er bekymret for å få sparken hvis kollegaene får vite om sykdommen hennes. Hun har heller ingen helse-forsikring, fordi hun ikke har jobbet lenge nok enda. Sykehuset rekrutterer den erfarne sykepleieren Charles Cullen for å jobbe nattevakter, og Amye og Charlie blir raskt gode venner. Men Charlie oppdager helse-tilstanden hennes, og samtykker empatisk til å holde dette hemmelig. Når en eldre pasient, Ana Martinez, som ble tatt hånd om av Amy og Charlie plutselig dør, blir politiet kontaktet.
Etterforskerne Danny Baldwin og Tim Braun dukker derfor opp for å undersøke situasjonen. Men sykehusets styre, ledet av Linda Garran, bagatelliserer imidlertid situasjonen veldig raskt. Baldwin er umiddelbart på vakt, og bemerker at de ikke rapporterte dødsfallet før syv uker etter at liket var kremert. Baldwin og Braun forsøker å kontakte sykehusene hvor Charlie hadde jobbet tidligere, men ingen av dem er villige til å samarbeide. Senere dør en annen pasient ved intensivavdelingen, Kelly Anderson, av et anfall og dør på uforklarlig vis.
Amy oppdager at insulin hadde blitt gitt til henne kvelden før dødsfallet. Hun blir mistenksom og kontakter en gammel venn, Lori, en annen sykepleier som tidligere jobbet sammen med Charlie ved et annet sykehus. Lori avslører at i løpet av Charlies tid ved det forrige sykehuset håndterte avdelingen han ble tildelt veldig mange plutselige dødsfall - og at flere av pasientene døde med for mye insulin i kroppen. Charlie får senere sparken fra Parkfield, på grunn av noen feil på CV-en hans når han søkte jobb ved Parkfield. I et forsøk på å lokke Charlie til å avsløre handlingene sine, planlegger Baldwin og Braun at Amy skal møte ham - i håp om å få ham til å tilså dødsfallene han var involvert i.
Barkkortvinger
Barkkortvinger (Phloeocharinae) er en liten gruppe av biller som i Nord-Europa bare omfatter én art, den ca. 2 mm lange, slanke, brungule Phloeocharis subtilissima som lever under bark på bartrær. Denne lille arten kan ligne på artene i gruppen småkortvinger, men er ikke nært beslektet med disse. Billen er nokså flat, jevnbred, hodet er bredt med små, utstående fasettøyne. Antennene er tykkere mot spissen. Brystskjoldet er bredere enn langt og bredere enn dekkvingene. Beina er korte og tynne.
Systematisk inndeling
Det er kjent sju slekter, men bare Phloeocharis forekommer i Nord-Europa.
Mochovce kjernekraftverk
Mochovce kjernekraftverk er et kjernekraftverk som produserer elektrisk kraft like mellom byene Nitra og Levice i regionen Nitra i det sørvestlige Slovakia. Det ble bygget i perioden fra 1983 til 1998. Det eies av Slovenské Elektrárne.
Installert maksimal effekt i to reaktorer er om lag 880 MW, og årsproduksjonen i 2006 var på om lag 5,85 TWh elektrisk kraft. I tillegg til de to operative reaktorene, er to reaktorer med like stor effekt under bygging.
Gyldenpalm
de Gyldenpalm var en dansk og norsk adelsslekt med opprinnelig navn Hagerup. Hans Hagerup ble den 23. februar 1781, noen dager etter sin død, tatt opp i den dansk-norske adelsstanden. Dette gjorde likeledes hans barn og etterkommere adelige. Slekten døde ut med Hans Hagerup de Gyldenpalms sønnesønn, diplomat Andreas Dedekam Hagerup de Gyldenpalm (1777–1832).
Den danske adelshistorikeren Albert Fabritius anså adelskapet til Gyldenpalm (og Anker) som å være «solgt» av kongen, det vil si tildelt mot innbetaling av betydelige beløp til kongens privatkasse «partikulærkassen».
Våpenskjold
Ved adlingen fikk slekten et skjold med gull skjoldbord og skjoldet kvadrert med hjerteskjold; 1. og 4. felt blått med en gull krone, 2. og 3. felt sølv med et rødt mantuakors, hjerteskjoldet har gull skjoldbord og er rødt med to krysslagte gull palmegrener. Hjelmen har krone og hjelmtegnet er to krysslagte gull palmegrener. Skjoldholdere er en naturfarget ulv og en naturfarget gaupe, begge tilbakeseende.
Skjoldets kors og krone er fra Hagerups slektsvåpen, mens hjerteskjoldets våpen og hjelmtegnet er et såkalt talende våpen for Gyldenpalm.
Hjertekateterisering
Hjertekateterisering (koronarangiografi) er en form for angiografi der en fører et kateter inn ved håndleddet eller lysken, mot strømmen gjennom arterien og inn til hjertet.
Enden av kateteret føres inn i åpningen til en av de to kransarteriene, og en kontrastvæske injiseres fra aorta slik at blodårene i hjertemuskelen (kransarteriene) blir synlige på røntgengjennomlysning. Ved hjelp av videogjennomlysning kan man da se forsnevringer som kan forårsake hjerteinfarkt eller anginaanfall. Under samme inngrep kan det settes en stent som er en liten metallhylse i strekkmetall. Den føres inn i forsnevringen og blåses opp med ca. 12 atmosfærers trykk, utvider forsnevringen og blir sittende som en foring på innsiden av blodåren. Dette er også kjent som PCI-behandling eller angioplasti.
Noen forsnevringer egner seg ikke for stent-behandling. Angiografien blir da kartlegging før shuntoperasjon når vener fra benet brukes som en ny blodåre som en omvei rundt forsnevringene i kransarteriene. Dette er også kjent som en ACB-operasjon, eller bypass.
Skogsumpbiller
Skogsumpbiller (Pterolominae) er en artsfattig gruppe av biller som tidligere ble regnet til åtselbillene. De har lange, trådformede antenner og lange bein, kan ligne sterkt på enkelte løpebiller – selv erfarne entomologer blir gjerne lurt første gang de kommer i kontakt med disse billene. Én art, Pteroloma forsstromii, finnes i Norge.
Utseende
Middelsstore (4 – 14 mm) biller, forholdsvis brede og flate, blanke. Hodet er fremstikkende og godt synlig ovenfra. Antennene er forholdsvis lange og trådformede, uten en tydelig avsatt kølle. Brystskjoldet (pronotum) er bredere enn langt, forholdsvis lite (mye smalere enn dekkvingene). Dekkvingene er brede, blanke, hver med ni punktstriper, men uten opphøyde ribber. Beina er lange og slanke. Larvene er pølseformede, med to ganske lange børster på det bakerste leddet, og ganske korte bein.
Levevis
Lite synes være kjent om biologien til disse billene, som lever i temperert områder på den nordlige halvkulen. De finnes helst på litt fuktige steder i skog. De voksne billene finnes ved råtnende organisk materiale av ulike slag, og det er trolig at larvene også lever der. De lange beina tyder på at de er gode løpere.
Estadio Universitario
Estadio Universitario er en stadion som tilhører Universidad Autónoma de Nuevo León, som befinner seg i San Nicolás de los Garza i den meksikanske delstaten Nuevo León. Stadionet åpna 30. mai 1967 og har i dag en kapasitet på 42 00o tilskuere. Kapasiteten under VM var på 52 000. Det er hjemmebanen til blant annet fotballaget Tigres de la UANL. Stadionet har kallenavnet El Volcán («Vulkanen»).
Estadio Universitario var en av areanaene under Fotball-VM 1986. Det hevdes at den berømte «bølgen» på tribunen ble oppfunnet på dette stadionet under 1–1-kampen mellom og  18. september 1984.
Danmarks plass holdeplass
Danmarks plass holdeplass er en bybaneholdeplass på Bybanen i Bergen. Holdeplassen ligger på Danmarks plass i Årstad bydel, og åpnet 22. juni 2010 sammen med resten av holdeplassene på Bybanen.
Årstad videregående skole og Krohnsminde idrettsplass ligger like ved holdeplassen. Andre sentrale bygg i nærheten er Forum kino og Kronstad distriktspsykiatriske senter.
Plasseringen av den ene plattformen på denne holdeplassen avviker fra de andre holdeplassene langs bybanen. Den vestlige plattformen ligger mellom sporene, ikke på utsiden av sporene. Dette er gjort fordi man ikke ønsket at de ventende passasjerene skulle stå tett opp til den sterkt trafikkerte Fjøsangerveien. Denne utformingen gjør også holdeplassen sikrere for passasjerene, da de bare trenger å krysse ett spor på vei til plattformen. Avstigning for sørgående bane blir dermed på venstre side.
Makroøkonomi
Makroøkonomi er læren som omhandler nasjonale og internasjonale økonomiske sammenhenger. Mens mikroøkonomi går inn på de enkelte aktørenes, for eksempel husholdninger og bedrifters, beslutninger i det økonomiske systemet, handler makroøkonomi om summen av disse enkeltaktørenes valg.
Temaer og fenomener som tilhører makroøkonomien er økonomisk vekst, fordeling, arbeidsledighet, forsikring, risikodeling og internasjonal handel. Makroøkonomisk politikk er en samlebetegnelse på politikkområder som griper sterkt inn på de makroøkonomiske sammenhenger.
Norge
I Norge har makroøkonomi vært et svært aktivt fagområde med stor oppmerksomhet innenfor politikken. Den faglige aktiviteten er blant annet grunnlag for de årlige nasjonalbudsjettene.
Tre norske økonomer, Trygve Haavelmo, Finn E. Kydland og Ragnar Frisch, har blitt tildelt Sveriges Riksbanks pris i økonomisk vitenskap til minne om Alfred Nobel. Sistnevnte etablerte selve begrepet «makroøkonomi» i sin tid.
Økonomiske teorier
Det skilles vanligvis mellom to retninger i økonomi: Keynesiansk økonomi, som fokuserer på etterspørsel; og tilbudsside (eller nyklassisk) økonomi, som fokuserer på tilbud. Ingen av retningene står i motsetning til den andre, men de fleste skoler legger vekt på den ene eller den andre som et teoretisk grunnlag.
Tobelteløper
Tobelteløper (Smutsornis africanus) er en art i brakksvalefamilien (Glareolidae), og som sådan inngår den som eneste art i slekten Smutsornis. Familien tilhører gruppen av måkefugler (Lari), som inngår i ordenen vade-, måse- og alkefugler (Charadriiformes). Arten, som består som åtte taxa, er endemisk for Afrika og regnes som mest basal i denne familien, som ellers også består av såkalte løpere og brakksvaler.
Atferd
Arten blir hovedsakelig regnet som en standfugl og tilbringer det meste av tiden på bakken, der den stort sett er natt- og skumringsaktiv. Den er meget hurtig til bens. Den eter insekter, spesielt termitter (av arten Hodotermes mossambicus). Føden fanges gjennom at fuglen løper hurtig etter byttet og snapper det med nebbet. Den graver aldri etter bytter. I Sør-Afrika har arten blitt observert sammen med ørehund (Otocyon megalotis).
Taksonomi
S. africanus (tobelteløper) og Rhinoptilus cinctus (fagerløper) har noen ganger blitt samlet i slekten Hemerodromus.
Inndeling
Inndelingen følger HBW Alive og er i henhold til Maclean & Kirwan (2018). Norske navn følger Norsk navnekomité for fugl og er i henhold til Syvertsen et al. (2008, 2017)
Noter
(a)Fugler fra Tanzania har av og til blir skilt ut fra S. a. gracilis som rasen S. a. illustris, men dette støttes ikke av HBW Alive.
Det har også blitt beskrevet en underart under betegnelsen S. a. sharpei, men denne er synonym med nominatformen.
Cytokrom P450
Cytokrom P450-systemet, ofte bare omtalt som Cytokrom P450 eller CYP, er en enzymfamilie bestående av membranproteiner lokalisert enten i det glatte endoplasmatiske retikulum eller i mitokondrienes innermembran hvor de metaboliserer tusenvis av endogene (lagd av organismen selv) eller exogene stoffer.
Cytokrom P450 er hos alle dyr regnet som det viktigste enzymsystemet for metabolisme av kroppsfremmede substanser (som legemidler), og finnes oftest i mange vev (kanskje mest i leveren). Cytokrom P450 katalyserer ulike oksidasjoner, bl.a. (for mennesker) spiller det en viktig rolle i syntesen av eikosanoider.
Hos mennesket finnes det omkring 100 isoenzymer med forskjellig substratspesifisitet. Alle inneholder en hem-gruppe. Blant isoenzymer kan nevnes CYP3A4, som er ansvarlig for metabolisme av mange legemidler og andre stoffer både i leveren og i tarm (presystemisk metabolisme), og CYP2A6, enzymet som har hovedansvaret for oksidasjon av nikotin.
Infestissumam
Infestissumam er det andre studioalbumet fra det svenske bandet Ghost. Tittelen er latinsk og betyr «Den største trussel». Navnet er rettet mot antikrist-bevegelsen.Albumet ble lansert den 10. April 2013 og ble spilt inn i Nashville, Tennessee produsert av Nick Raskulinecz.
Stråmann
En stråmann er en menneskeformet dukke laget av strå stappet inn i klær eller noe annet passende. Stråmenn har blitt brukt både som fugleskremsler og kamptreningsmål. Dette har ført til at ordet «stråmann» har fått mange metaforer knyttet til personer eller ting som er svake eller lite effektive, spesielt i tilfeller der målet ble skapt med hensikt til å være svakt.
I rodeo er f.eks. en «stråmann» en dukke som brukes som distraksjon hvis rytteren må flykte fra oksen.
Retorisk (og uformell) logikk
I retorikk og logikk er stråmann eller stråmannsargumenter en tankefeil som består i å lage seg en stråmann av motstander ved å tillegge denne meninger som er lette å tilbakevise, dernest tilbakevise dem, og endelig skape inntrykk av å ha tilbakevist noe motstanderen faktisk står for. Også om det å tilbakevise et argument med et enda svakere argument. Å «sette opp en stråmann», eller «et stråmannsargument» kan betraktes som en avledningsmanøver, ved at man ikke angriper motstanderen for det han faktisk står for, men skaper inntrykk av at motstanderen står for noe han faktisk ikke står for.
Det er flere måter å sette opp en stråmann på:
Handel
I forbindelse med et kjøp, der den reelle kjøper ønsker å være anonym (for eksempel ved en kunstauksjon), blir den person som opptrer på kjøperens vegne under handelen gjerne betegnet som en «stråmann». Stråmannen har i slike tilfelle en begrenset fullmakt fra oppdragsgiveren, og han kan ha direkte telefonkontakt med oppdragsgiveren under handelen.
Avgjørelsestaking
Et «stråmannsforslag» er et enkelt utkast, hvis hensikt er å skape diskusjon om ulempene ved dette, og dermed fremprovosere nye og bedre forslag.
Deltorhinum armatum
Utseende
Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår. Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.
Levevis
Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.
Utbredelse
Arten er utbredt i Sør-Amerika.
Jag kommer tillbaka
Jag kommer tillbaka er det andre svenske studioalbumet fra den norske popsangeren Inger Lise Rypdal. Utgitt 1975 i Sverige på plateselskapet RCA.
Sporliste
Side 1 Side 2
Rostenhallen
Rostenhallen er en kommunal flerbruksarena ved Østre Rosten i Tillerbyen i Trondheim. Den benyttes av blant andre Tiller Idrettslag og Bokseklubben av 1930.
Hallen ble oppført i 1987–1988 etter tegninger av arkitekt Ole Gustav Øverdahl. Den ble oppført mellom Kristen videregående skole Trøndelag og Rosten skole, hvor sistnevnte skole ble oppført i samme periode og byggestil etter tegninger av samme arkitekt. Rostenhallen inneholder idrettshall, kontorer og garderober i tillegg til et eget lokale for fritidsklubb og aktivitetshus.
Rostenhallen var vertskap for Norgesmesterskapet i boksing 2016.
World of Warcraft: The Burning Crusade
World of Warcraft: The Burning Crusade (TBC) er den første utvidelsespakken til videospillet World of Warcraft fra Blizzard.
Spillere får også muligheten til å reise bakover i tid med «Caverns of Time», og til Outland på Draenor, som regjeres av Illidan. Outland kan nås gjennom «The Dark Portal» i «Blasted Lands». The Burning Crusade hadde opprinnelig lanseringsdato 15. desember 2006 i Norge, men på grunn av at Blizzard ville raffinere spillet ytterligere, ble denne blitt satt til 16. januar 2007. Ca. 2,4 millioner kjøpte spillet i løpet av det første døgnet, noe som ingen andre spill på den tiden kunne sammenlignes med, og som senere ble slått av Wrath of the Lich King. Tilsammen ble det solgt 3,4 millioner første måneden.
Handling
I sin søken etter å regjere over hele Outland, hadde Illidan Stormrage etablert en mektig høyborg for sine styrker ved The Black Temple. Likevel begynte hans innflytelse å avta etter nederlaget til hans mest betrodde håndlangere, inkludert herskeren av Illidari Naga, Lady Vashj, og den forræderske tidligere lederen for blod-alvene, Kael'thas Sunstrider.
Eksterne lenker
World of Warcraft World of Warcraft World of Warcraft
Anastasija Prokopenko (moderne femkjemper)
Anastasiya Samusevich-Prokopenko (født 20. september 1985) er en belarusisk moderne femkjemper. Hun representerte landet sitt under Sommer-OL 2012 i London, der hun ble nummer 6
Under Sommer-OL 2020 i Tokyo som ble arrangert i 2021, ble hun nummer 8.
Securitas (andre betydninger)
Securitas har flere betydninger:
The Lost Husband
The Lost Husband er en amerikansk film fra 2020.
Regissør var Vicky Wight, som også skrev filmens manus. Hovedrollene spilles av Leslie Bibb og Josh Duhamel. Filmen er basert på Katherine Centers bok fra 2013 med samme navn. Filmen hadde premiere i USA den 10. april 2020.
Handlingsreferat
Dette viser seg å være den aller siste dråpen for Libby, som bestemmer seg for at hun ikke lenger kan leve sammen med moren sin. Libby og hennes to barn flytter deretter til tante Jeans gård i Texas, på jakt etter en ny start i livet. Ved ankomst til gården møter de James O'Connor (spilt av Josh Duhamel) som også arbeider ved tante Jeans gård. Libby er ikke begeistret for å måtte arbeide der, men takker ja fordi hun er nødt til å skaffe seg en jobb.
Sakte begynner Libby og barna å venne seg til det nye livet på gården. En dag reiser de til et marked i området for å selge ost, og de møter tre av Libbys tidligere venner. Men de gamle vennene er slemme og latterliggjør ofte Libby for være kledd som en gårdsarbeider, og fordi hun fremdeles sliter etter å ha mistet ektemannen sin. Men venninnene blir tydeligvis romantisk tiltrukket av James, så han kysser Libby foran dem for å opprøre de andre kvinnene.
Barna begynner også å knytte bånd til James, som liker å leke med Tank. Han lærer også Abby hvordan hun burde forsvare seg mot en mobber på den nye skolen hennes. Men Abby blir suspendert fra skolen for å ha forsvart seg mot en mobberen sin. Familien møter også, og knytter bånd til, tante Jeans kjæreste, Russ McAllen, og hans barnebarn: Sunshine. En kveld tar Sunshine med seg Libby til et forlatt hus som hun sier tilhører tante Jean, men Libby har ikke bodd der siden den forrige ektemannen hennes, Frank, døde. Libby begynner å tro at hun kanskje kan sette denne eiendommen i stand igjen, og skape seg en ny tilværelse (både for seg selv, og barna sine) der.
Stanley lufthavn
Stanley lufthavn er en flyplass på Falklandsøyene, tre kilometer utenfor hovedstaden Stanley. Lufthavnen er den eneste sivile flyplassen med fast dekke på øyene. Den er offentlig drevet og benyttes for flygninger internt på øyene.
Historie
I 1971 startet det argentinske luftforsvaret flygninger fra Comodoro Rivadavia med Grumman HU-16 Albatross amfibiefly operert av det militære flyselskapet Líneas Aéreas del Estado (LADE). Den 15. november 1972 åpnet en midleridig flystripe som var blitt etablert ved Hookers Point i østenden av Port Stanley. Flytypen som ble benyttet var Fokker F28 Fellowship, fremdeles med Comodoro Rivadavia som destinasjon. Ruten ble opprettholdt frem til 1982, og var den eneste forbindelsen til øyene. I 1978 ble rullebanen ødelagt av uvær, men året etter sto en permanent rullebane klar ved Cape Pembroke. Lufthavnen og den 1200 meter lange rullebanen ble offisielt åpnet 1. mai 1979 av Vivian Fuchs. Lufthavnen ble umiddelbart base for Falkland Islands Government Air Service (FIGAS) og selskapets flåte av Britten-Norman Islander og de Havilland Canada DHC-2 Beaver.
Royal Air Force benyttet også flyplassen til flygninger for å forsyne og forsterke den britiske garnisonen.
Falklandskrigen
Under Falklandskrigen i 1982 ble lufthavnen okkupert av argentinske styrker. Den relativt korte rullebanen hindret det argentinske luftforsvaret å utplassere sine mest avanserte jagerfly, men en rekke fly beregnet på luftstøtte og rekognosering var stasjonert her.
RAF Stanley
Etter krigen tok Royal Air Force over flyplassen og omdøpte den RAF Stanley. Rullebanen ble forlenget og landingsbremsewirer installert for å kunne stasjonere jagerfly av typen RAF F4 Phantom for luftforsvar av øyene. I tillegg sørget C-130 Hercules transportfly for tankstøtte og transport for oppgaver på Sør-Georgia.
I 1985 åpnet RAF Mount Pleasant. I april 1986 ble Stanley lufthavn igjen sivil og forlengelsen av rullebanen ble fjernet. En flyrute fra Chile benyttet lufthavnen på begynnelsen av 1990-tallet, men internasjonale flygninger foregår hovedsakelig fra Mount Pleasant siden 1985.
Destinasjoner
Falkland Islands Government Air Service (FIGAS) opererer flere Britten-Norman Islander for innenriksflygninger fra Stanley lufthavn. Flyplassen benyttes også av British Antarctic Survey, som opererer en forbindelse mellom Falklandsøyene og forskningsstasjonen Rothera på Den antarktiske halvøy med en de Havilland Canada Dash 7.
Simen Lillevik Kjellevold
Simen Lillevik Kjellevold (født 7. november 1994) er en norsk fotballspiller som spiller for den islandske klubben KR.
Han har tidligere spilt for Stryn, Førde, Stabæk, Kongsvinger, Strømmen og Grorud.
Han er født og oppvokst Stryn kommune.
Inger Lise Rypdal (Album 1979)
Inger Lise Rypdal er det tredje svenske studioalbumet fra den norske popsangeren Inger Lise Rypdal. Utgitt 1979 i Sverige på plateselskapet RCA.
Sporliste
Side 1 Side 2
Vincent Bendix
Vincent Hugo Bendix (født 12. desember 1882 i Moline i Illinois, død 27. mars 1945) var en amerikansk oppfinner og industrialist.
Bendix etablerte i 1907 selskapet Bendix Corporation of Chicago for å lage biler under varemerket Bendix Buggies. Mellom 1907 og 1909 laget hans selskap over 7 000 biler innen det gikk konkurs. I 1910 oppfant han Bendix-koblingen som innebar at den elektriske startmotoren kunne leveres med frikobling, men han solgte produksjonsrettighetene til et annet konsern. I 1923 etablerte han selskapet Bendix Brake Company som konstruerte det første bremsesystemet for firehjulsbremser. 1928 startet han Bendix Aviation Corporation som i 1931 satte opp Bendixtroféet for flykonkurranser over Atlanterhavet. I 1942 startet han selskapet Bendix Helicopters, Inc. Senere gikk selskapene Bendix Aviation og Bendix Brake sammen under navnet Bendix Corporation. Bendix har personlig tatt ut over 5 500 patent innenfor bil-, fartøy- og flyindustri.
Gjennom sin svenskættede bakgrunn var Bendix medlem av Långarydssläkten, og han sponset blant annet Sven Hedins forskningsreiser.
Valdres Folkemuseum
Valdres Folkemuseum ligger på Storøya i Strandefjorden utenfor Fagernes i Nord-Aurdal kommune i Innlandet og er det fjerde største friluftsmuseet i Norge. Valdres Folkemuseum eies av de seks Valdres-kommunene. Sammen med Bagn Bygdesamling og Bautahaugen Samlinger ble museet i 2006 en del av Valdresmusea. Fra 2008 har Valdresmusea også hatt driften av Norsk institutt for bunad og folkedrakt. Instituttet har administrasjon og dokumentajonssenter samt bunadutstilling på Valdres Folkemuseum.
Opprettelsen
Bak opprettelsen av Valdres Folkemuseum lå ideen om hva en styrket forståelse om fortiden kunne få å si for framtiden til folk i Valdres. Det var den daværende skolestyreren ved Oppland jordbruksskole på Storhove, Nils K. Ødegård, som først lanserte tanken om et eget museum i Valdres. Etter at han kom med forslaget i avisa «Samhold» 17. desember 1900, ble det kalt inn til møte på Fagernes 10. mars 1901. Der ble det vedtatt å arbeide for å få til et museum, og det ble valgt en fra hvert av de seks herred til å forestå saken.
For å få inn kapital til stiftingen av museet ble det sendt ut lister hvor interessenter kunne tegne seg på, men når styret kom sammen 6. april var lite kommet inn av midler. Det ble vedtatt å gjøre en ny runde med trykte innsamlingslister, men styret så svart på mulighetene til å få til et museum.
Ola E. Bøe startet så på egen hånd å kjøpe inn gjenstander til museet, og sammen med Knut O. Alfstad som var formann i styret hadde de snart kjøpt inn flere hundre gjenstander. En større samling ble kjøpt av kjøpmann og antikvitetshandler Jon Hoel som holdt til på Vangsnes i Vang. En annen større samling kom fra Louise Bang som holdt til på Bagn i Sør-Aurdal. Etter noen år kjøpte de så Handeloftet 1905. I 1909 var samlingen kommet opp i 600 enkeltgjenstander. I mai 1906 ble Valdreshaugen (en tre mål stor tomt) kjøpt fra Nes gard. Der ble Handeloftet satt opp. I 1917 solgte museet Valdreshaugen og kjøpte 18,5 mål ute på Storøya. Siden har dette vært tilholdssted for Valdres Folkemuseum.
Museumssamlingene
Det er idag rundt hundre hus og anlegg innenfor skigarden på museet. Middelalderloftet fra Uppigard Høve er det eldste (fra før 1350) ikke-kirkelige trehuset i Valdres i dag og ble satt på museet i 1946-1947. Museet har et stølsområde med stølshus fra både 1700-, 1800- og 1900-tallet. Tvengestølen fra 1948 ble satt opp på museet i 1998.
Samlingene på Valdres Folkemuseum teller 27 000 gjenstander. Her er landets eldste lokale folkemusikkarkiv med over 14 000 enkeltspor med musikk og sang. Museets fotoarkiv inneholder rundt 85 000 foto. Opplandsarkivet har en avdeling her med om lag 700 ulike papirarkiv. Valdres Folkemuseum har et instrumentverksted med produksjon av langeleiker, hardingfeler og strenger.
Nybygg
Velkomstbygget ved E16 er fra 2010 og er tegnet av Lund Hagem Arkitekter. Bygningen inneholder festsal, utstillingsrom, museumsmagasin, kafé og butikk. Bygningen er en fortsettelse av den gamle museumsbygningen, og nybygget har en grunnflate på rundt 900 m². Byggematerialene er i tre, torv, glass og betong.
Viktige bygninger
Rognebygningen (hovedhus, bygning 7) fra gården Rogne i Øystre Slidre, antatt bygd i perioden 1670–1680. Tidligere var gården en kapteinsgard, deretter en lensmannsgard før den senere ble en skysstasjon. Kaptein Johan Reinert bodde på gården i årene fra 1670 til 1680, og senere bodde kaptain Jacob de Caucheron på stedet mellom 1712 og 1720. Valdres Folkemuseum kjøpte huset i 1917 og flyttet det til det nåværende stedet i 1923. Det er kjent at Michael Sars og Aasmund Olavsson Vinje overnattet i bygningen når de reiste til Eidsbugarden.
Utendørsområdet
Nummereringen følger Valdres folkemuseum: Førar til samlingane.
Pocahontas (Iowa)
Pocahontas er administrativt hovedsete i Pocahontas County i den amerikanske delstaten Iowa. Stedet fikk sitt navn etter indianerhøvdingen Powhatans datter Pocahontas.
Fosforbomber
Fosforbomber er bomber som bruker hvit fosfor i stridshodet. Effekten gir brannsetting og tett røyk, og våpnene brukes for å sette ild, lage røyktepper eller å angripe personell.
Fosforbomber er et omdiskutert våpen og i 1980 forbød Våpenkonvensjonen bruk av brannvåpen mot sivile. Bruk av slike våpen medfører store brannskader og forkulling. Det er imidlertid ikke ulovlig å bruke fosforbomber i krig så lenge det ikke benyttes som kjemisk krigføring.
Russland har blitt beskyldt for bruk av fosforbomber i forbindelse med invasjonen av Ukraina i 2022.
Referanser
磷的同素异形体
Nakhon Si Thammarat (provins)
Nakhon Si Thammarat ( นครศรีธรรมราช ) er en provins i det sørlige Thailand. regnet fra nord grenser den mot naboprovinsene Songkhla, Phattalung, Trang, Krabi ogd Surat Thani.
Befolkningen anslås (2005) til 1 544 000. Arealet er 9 943,5 km². Provinshovedstaden i provinsen heter også Nakhon Si Thammarat.
Levante UD Femenino
Levante Unión Deportiva Femenino er kvinnefotballaget til den spanske klubben Levante. Klubben er basert i Valencia, og spiller i Primera División, det øverste nivået i spansk fotball for kvinner.
Klubben ble etablert i 1993 som San Vicente CFF, og ble en del av Levante UD i 1998.
FM-båndet
FM-båndet er et kringkastingsbånd på VHF-området og strekker seg fra 87,5 til 108 MHz.
Tidligere dekket det europeiske FM-båndet kun 87,5 MHz til 104 MHz som det kan ses på mange radiomottakere.
Faridabad
Faridabad (hindi: ) er en by og et kommunestyre i distriktet Faridabad i den indiske delstaten Haryana. Det er en stor industriby med en befolkning på rundt 2 193 276 (ved folketellingen i 2001).
FM-båndet
Det kalles FM-båndet fordi hensikten er at man kun sender radiofoni via frekvensmodulasjon (FM). Radiofoni via FM har den fordel at den da oppnår mindre støy og forvrengning. Ulempen med FM er at modulasjonsformen krever en større båndbredde for radiokanalene, men det er det plass til på FM-båndet.
Faridabad
Byen ble grunnlagt i 1607 av Shaikh Farid, kassereren av Jahangir, med hensikt å beskytte hovedveien som gikk gjennom byen. Han bygde et fort, en tank og en moske som nå alle er i ruiner. Byen hadde også en sarai, en reisers losje, som fungerte som en siste stopp for reisende til Delhi. Senere ble denne losjeen hovedkvarteret til en pargana (en tidligere administrativ enhet på det indiske subkontinentet, hovedsakelig brukt av islamske kongerriker) som ble holdt i en jagir av herskeren av Ballabgarh. Faridabad ble det tolvte distriktet til Haryana den 15. august 1979. Administrativt er Faridabad distrikt delt i to subdivisjoner (såkalte viz), Faridabad og Ballabgarh. Hver subdivisjon blir styrt av en offiser.
FM-båndet
Historisk
Amatørradiostasjonen W1XOJ var den første eksperimentielle FM-radiostasjon som fikk tillatelse av Federal Communications Commission (FCC) i 1937 i USA.
Faridabad
Faridabad ligger omtrent 25 km sør for Delhi. Byen grenser til hovedstadsterritoriet Delhi i nord, distriktet Gurgaon i vest og delstaten Uttar Pradesh i øst og sør. Delhi-Mathura National Highway 2 (Shershah Suri Marg) går gjennom distriktet. Byen har mange jernbanestasjoner på dobbeltsporstrekningen Delhi-Mathura, som hører til North Central Railway. Denne er en av de best utbygde togstrekningene i India, med tog som kjører opp imot 150 km/t (den største hastigheten i landet) på enkelte steder.
Joe Nemechek
Joseph Frank Nemechek III (født 26. september 1963 i Lakeland, Florida, USA) er en fører i den amerikanske motorsporten NASCAR. Han kjører bil #01 U.S. Army Chevrolet Monte Carlo for teamet MB2 Motorsports i NASCARs Nextel Cup. Nemechek eier også teamet NEMCO Motorsports.
Nemecheck vant Busch Series i 1992.
Faridabad
Faridabad er nå Haryanas størst befolkede by og står for rundt 60 % av delstatens inntekter. 50 % av skattene som tas fra Haryana, kommer fra Faridabad og Gurgaon. Faridabad er mest kjent for sin hennaproduksjon, mens traktorer, motorsykler, girkasser, kjøleskap, sko og dekk er andre kjente industriprodukter fra byen.
Ryan Day
Ryan Day (født 23. mars 1980 i Pontycymer, Wales) er en walisisk, profesjonell snookerspiller. Han har vært profesjonell siden 1999 og oppnådde sin beste rangering da han var nummer seks før sesongen 2009/2010.
Rockne
Rockne var et bilmerke produsert i Detroit, Michigan, USA av Studebaker Corporation mellom 1932 og 1933. Rockne var et nytt forsøk fra Studebaker på å tilby kundene et mindre og billigere alternativ etter å ha feilet med Erskine. Navnet kommer fra fotballtrener Knute Rockne. Studebaker tilbød bilen med en sekssylindret motor i 2 forskjellige størrelser, men produksjonen opphørte etter at Studebaker fikk akutte økonomiske problemer og ble satt under tvangs-administrasjon i 1933. Det ble laget i alt 30 293 biler.
Elisabeth Reiss
Aasta Elisabeth Reiss (født 14. juni 1902 i Kristiania, død 8. mars 1970 på Lillehammer) var en norsk pianist og kabaretartist. Hun var datter av Georg Reiss, musikkteoretiker og komponist og søster av skuespiller Thorleif Reiss.
Rockne
Produksjon i Norge
Det ble importert 91 biler til Norge. Bilene kom demontert (såkalt CKD; "completety knocked down") og ble satt sammen ved Skabo jernbanevognfabrik på Skøyen i Oslo. De var finere utført enn tilsvarende amerikanske utgaver i samme år. I Norge ble det produsert 2 modeller; type 65 og 75. Av de 91 importerte bilene ble det bygget 2 åpne biler, resten var lukkede utgaver. Begge åpne biler eksisterer i dag, sammen med en håndfull av de andre 89 lukkede utgavene som kom samtidig.
Elisabeth Reiss
Klassisk pianist
Elisabeth Reiss gikk tidlig i undervisning hos den i sin samtid store klaverpedagog Nils Larsen som underviste henne gratis på grunn av hennes store talent. Han ga henne følgende avskjedsattest i 1919: ''Frk. Elisabeth Reiss har i over tre aar været min elev. I 1916 kunne hun til nød spille en Mozart Sonate. I 1917 spilte hun offentlig Mozarts D-dur koncert (Kroningskoncerten), og i 1918 – ligeledes offentlig – Beethovens G-dur koncert med Orkester. Dette illustrerer hendes fremgang og hennes arbeidsevne. Hun er en aldeles ypperlig Bach spiller, og har utprægede evner og skarp sans for moderne musik og dens raffinerende klangvirkninger. F. eks. kompositioner av Reger o.a. Hun er alsidig og ikke bare «klaverbegavet» – og jeg vil betegne hende som et straalende talent.'' Hun debuterte på klaver allerede i 1917 i Logens store sal med Mozarts D-durkonsert (K175) med Nationaltheatrets orkester, dirigert av Gustav Fr. Lange og året etter fremførte hun Beethovens G-durkonsert med fullt orkester. I 1920 fikk hun stipend for studier i Paris og Wien, og tilbake i Norge tok hun undervisning hos Bokken Lasson i kabaretstil, mens hun fortsatt ga klaverkonserter og høstet meget gode anmeldelser, særlig hennes fremføring av verker av Max Reger, Maurice Ravel og Claude Debussy.
Ryan Day
Days beste resultat i en rankingturnering kom i 2007 da han tapte finalen i Malta Cup. Han tapte finalen 4–9 mot Shaun Murphy. Han tapte også finalen i Shanghai Masters 2007 med 6–10 mot Dominic Dale og i Grand Prix 2008 med 7–9 mot John Higgins.
Elisabeth Reiss
Klassisk pianist
Etter en konsert i 1928 med Filharmonisk Orkester og debutanten Odd Grüner-Hegge som dirigent skrev Harald Sæverud om henne i Aftenposten: Det var i beste forståelse med komponisten den unge dame førte an i denne lek mellem strålende melodier og lystige rytmer, godt understøttet av orkester og dirigent.
Kabaretartist
Elisabeth Reiss utviklet sin egen stil og i 1937 forbløffet hun publikum med å debutere for andre gang, denne gangen med en egen solokabaret. Tidligere teatersjef Bjørn Bjørnson skrev umiddelbart etterpå i Oslo-pressen: ''Jeg føler trang til offentlig å uttale meg om den kunstneriske begivenhet som jeg opplevet forleden aften. Det Elisabeth Reiss viste oss av sin kunst, den improviserte, den lydhøre, som gjennom henne fikk en fremragende tolkning, betyr en helt ny genre på et podium i skandinaviske land.''
Hun skrev selv en rekke av de svært satiriske tekstene, med utgangspunkt i aktuelle situasjoner og samfunnsdebatt. Slik sett gir tekstene hennes gode tidsbilder. Blant øvrige bidragsytere på tekstsiden var blant andre Johan Borgen, Vilhelm Dybwad, André Bjerke, Inger Hagerup, Alf Hartmann, Thorleif Reiss og Piet Hein. Sistnevnte ga til Elisabeth Reiss som vignett til hennes forestilling i 1952 følgende kjente Kumbel-grukk: ''Den som kun tar spøk for spøk og alvor kun alvorlig han og hun har faktisk fattet begge dele dårlig.''
Blant komponister fikk hun bidrag fra størrelser som Pauline Hall, Kåre Siem og Finn Ludt. Forestillingene ble gjennomført i høyt tempo, med gjøglerier og stadige rolleskifter. Reiss var både inspirert av og hadde mye til felles med Victor Borge og hun ble en av forløperne til dagens stand-up stil.
FM-båndet
Norge
Den første FM-senderen i Norge ble satt i drift på Hanguren på Voss i 1954. Fordi de daværende radioene ikke kunne motta FM-sendinger, ble det montert en adapter på AM-radioene. Først i 1979 gikk FM forbi AM som den dominerende radioteknologien.
Det norske FM-båndet var organisert blant annet i fem landsdekkende tillatelser til FM-radio, kalt FM1 til FM5. De tre første ble brukt av NRK P1, P2 og P3. FM4 ble tidligere brukt av den kommersielle radiostasjonen P4 Radio Hele Norge, men ved utløpet av konsesjonen i 2003 fikk ikke P4 fornyet den. Radio Norge sendte på FM4-nettet frem til 13. desember 2017. FM5 ble brukt av P4 frem til 13. desember 2017, da hele det landsdekkende FM-nettet er slått av. Denne riksdekkende tillatelsen har noe lavere dekningsgrad.
I tillegg til de riksdekkende tillatelsene er Norge også delt opp i 141 områder med totalt 178 sendernett for lokalradio på FM.
De store kanalene forlot det norske FM-nettet i 2017. Lokalradio blir igjen på FM frem til minst 2031
Knut Knutsen (arkitekt)
Knut Knutsen (født 4. desember 1903 i Kristiania, død 9. juli 1969 Portør i Kragerø, Telemark) var en kjent, norsk arkitekt på 1900-tallet.
Knut Knutsen var født i Kristiania. Han ble utdannet på Statens håndverks- og kunstindustriskole 1925–1930 og startet egen virksomhet i Oslo i 1933. Hans arbeider før krigsutbruddet befant seg innenfor de rådende konvensjoner i arkitekturen. De ble de med tiden mindre bundet og mer i samklang med hans teorier. Han var fascinert av funksjonalismen, men aldri fanget eller styrt av den. Etter hvert kom han i opposisjon til det moderne i arkitekturen.
I et essay fra 1961, «Mennesket i sentrum», var han en av de første som tok opp bygningenes sammenheng med tomt, landskap, ressursbruk og natur i videre forstand, samt ressursbruk og «sustainability» («bærekraft»).
Tre praktiske eksempler i den retning kan være Knut Knutsens eget sommerhus i Portør (1949), Bergendahls sommerhus på Tjøme (1960) og Thorkelsens sommerhus i Portør (1961).
Disse kan karakteriseres med ord som bruk av naturmaterialer, identifisering og samklang med tomten og naturen, og en diskret tilhørighet, innordnende og naturlig tilstedeværelse, fri for romantiske og nasjonale undertoner.
Knut Knutsen hadde en rekke større byggeoppdrag, men det er i første rekke hans mindre arbeider som har hatt størst påvirkningskraft.
Knut Knutsen var far til arkitekten Bengt Espen Knutsen.
Liv og virke
Etter endt utdannelse ble Knut Knutsen ansatt hos arkitekt Sverre Knudsen, i 1928 ansatt hos arkitekt Ole Øvergaard. I 1934 ble han lærer i form ved aftenskolen på Statens håndverks- og kunstindustriskole. I 1935 ble han ansatt hos arkitekt Thomas Chr. Hauff. Året etter, i 1936, startet han eget arkitektkontor i en kort periode i samarbeid med Arne Korsmo. I 1937 ble han lærer på dagskolen på Statens håndverks- og kunstindustriskole. I 1947 sluttet han i lærerstillingen. Fire år senere, i 1955, ble han avdelingsleder for bygg ved arkitektkurset på Statens håndverks- og kunstindustriskole. I 1966 ble han professor ved Arkitekthøgskolen i Oslo.
Betydning
Knut Knutsen har hatt en betydelig innflytelse på etterkrigsgenerasjonens arkitekter i Norge.
Han ytet dessuten en betydelig innsats i fagdebatten og forfattet 56 fagartikler, i det alt vesenligste i Byggekunst. At han meninger og virke er tillagt stor betydning gjenspeiles av det faktum at der er hittil er publisert 89 artikler med henvisning til Knut Knutsen.
Som lærer og professor var han med på å øve innflytelse på betydelig antall arkitekter som hadde vært hans studenter.
Siri Skjold Lexau i Norsk arkitekturhistorie (Oslo 2003): Der heter det på s. 408 om Knut Knutsen: en arkitekt «som utvikla norsk byggjeskikk vidare ved å inkorporere kvalitetar frå modernismen med eit meir lokalt stiluttrykk, og med bruk av lokale materialar som tre og naturstein.»
Arbeider
Knut Knutsen var svært produktiv. Alt i alt omfattet hans produksjon ca. 900 prosjekter med stort og smått, fra små dekorasjonsoppgaver, møbler, påbygg, hytter, boliger, bebyggelsesplaner og monumentaloppgaver som forretningsbygg, fabrikkbygg, hotellbygg, ambassadebygg og kirker, blant annet:
Utarbeidet etter Tvedten (1982).
Bahareh Letnes
Bahareh Letnes (født Bahareh Heidari Nasser-rad eller Nasserabad 11. april 1990 i den islamske republikk Iran) er en norsk tannhelsesekretær og forretningskvinne av iransk opphav. I 2019 var hun med i de norske fjernsynsprogrammene Skal vi danse og Charterfeber.
Letnes kom fra Iran til Norge som tenåring. Hun fikk tre avslag på søknad om asyl og ble tvangsreturnert til Iran. Siden hun manglet de riktige papirene ble hun imidlertid sendt tilbake til Norge og fikk til slutt innvilget opphold fordi hun var ung og kunne risikere tvangsekteskap i hjemlandet. Hun har i løpet av prosessen fått utstedt iransk pass.
Letnes har arbeidet med relasjonsbygging mellom Iran og Norge, og eier blant annet enkeltpersonforetaket B & H General Trading Company. Bahareh Letnes. Foretaket skal drive med «produksjon, utvikling, kjøp og salg herunder eksport av fisk og sjømatprodukter og annet som naturlig faller sammen med dette. Import av all næringsmiddel. Import, kjøp og transport av naturgass fra Iran. Eksport av nøkkelutstyr og -teknologi til olje- og gassektoren». Det resulterte derfor i mye medieomtale da det i juli 2018 ble klart at hun hadde et kjæresteforhold til Norges fiskeriminister Per Sandberg fra Fremskrittspartiet. Forbindelsen gjorde at det ble reist spørsmål om Sandbergs habilitet, blant annet i kontakt med Irans ambassade i Oslo. Dette og andre forhold, blant annet Per Sandbergs sikkerhetsbrudd ved utenlandsreiser, førte til at han gikk av som fiskeriminister 13. august 2018.
Snøfokk
Snøfokk er snø som i sterk vind virvles opp fra bakken i slike mengder at synsvidden blir nedsatt.
I en snøfokk blir snøkornene slipt til et slags ismel, som pakker seg tett sammen og gir dårlig gli for ski. Snøfokk forekommer ofte sammen med snøfall og bidrar sterkt til å øke faremomentet under fjellturer.
Deltorhinum bilobatum
Deltorhinum bilobatum er en art av biller som hører til familien skarabider (Scarabaeidae).
Utseende
Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår. Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.